Jurij Sevenard

Jurij Konstantinovitsj Sevenard (russisk: Ю́рий Константи́нович Севена́рд; født 29. juni 1935 i Malaja Ulba i Glubokovskjij rajon i Øst-Kasakhstan oblast i Den kasakhiske sosialistiske sovjetrepublikk i Sovjetunionen, død 23. juni 2021 i Odintsovo i Moskva oblast i Russland) var en sovjetisk og russisk hydrologisk ingeniør og politiker. Fra 1993 til 1999 var han medlem av Statsdumaen.

Liv og virke
Sevenard var som hydrologisk ingeniør med på konstruksjonen av Krasnojarskdemningen i elven Jenisej i Sibir og hadde oppsynet med byggingen av St. Petersburgsdemningen, Aswandemningen i Nilen i Egypt og Nurekdemningen i elven Vakhsj i Den tadsjikiske sosialistiske sovjetrepublikk. Han innehadde femten patenter for forskjellige oppfinnelser knyttet til hydraulisk ingeniørarbeid.

Sevenard var medlem av Sovjetunionens kommunistiske parti fra 1963 og 1991, og deretter medlem av Den russiske føderasjons kommunistparti. I 1990 ble han valgt til representant i Leningrad bys deputertråd, og innehadde dette politiske verv til rådet ble oppløst i desember 1993. Han stilte som kandidat til valg til borgermester i Leningrad i 1991, men tapte mot Anatolij Sobtsjak.

Fra 1993 til 1999 var han medlem av Statsdumaen. 

Sevenard døde den 23- juni 2021 av covid-19 i Odintsovo i Moskva oblast, i en alder av 85 år. Han ble gravlagt med sine foreldre den 26. juni i Nizjnij Novgorod oblast.

Referanser

Sovjetiske politikere
Russiske politikere
Russiske ingeniører
Personer fra Øst-Kasakhstan oblast
Dødsfall relatert til covid-19 i Russland
Politikere ofre for covidpandemien